hu hu hu hu hu hu hu hu hu fr hu en fr hu en fr en en hu hu hu hu hu hu hu hu hu hu hu en hu hu en hu sv hu hu hu hu hu hu hu hu hu hu hu hu eo hu fr hu hu hu hu en ca hu hu hu hu hu hu fr hu hu en it sv hu ca hu hu ca en en hu nb hu hu fr en en hu zh hu hu nl fr sv hu zh hu hu en en en hu zh hu hu en en en hu zh hu hu de en en hu zh hu hu de fr ru hu zh hu hu es en ru hu zh hu hu en en en hu zh hu hu en en en hu hu hu hu cs cs cs cs cs cs hbs_lat fr sv fr de fr sv en en hu hu hu it fr fr sv nb fi es fr es en de fr en en sv en en fr en en en fi fi en de fr sv en en fi sv de fi sv de fr sv sv fr fr fr en fi fr fi fi sv en sv fi fr fr en fr de fr fr sv fr en fi fi fi fi fi fr en fr de fr fi fi fi fr de sv hbs_lat en sv sv sv fr fr en fi fi de fr fr fi sv fr fr en fr fr it fr fi fi fr fi fi fr fi fi fi fr ja fr it en fi nl fi de ja en sv en fi fr fi en sv fi fi en en fr sv sv en es fi de sv sv fi sv fr en de fr fi fi de fi fi fr en en sv en en de en fi hbs_lat fr en fr de de fi sv ja en fr de de en fi fi fi fi de fi sv fr de sv en fi en en fr fr fi fi fi de de en fi en nl fr en fr fi fi de fi de de fr en fr de es it fr fi fr en fi de fi fr fi fi de nb en de de fr fr it fi fr fr de fr fr fr fi fi fr es fr de nb en fi fr hbs_lat fr de en fr fi fi fr en en sv fi fi en fi fi sv de fi fi fr sv en fr fr fi sv fr fr fi fr en sv en fi sv fr en de en fr en de nl fr en fr fr fi nl fi en fr en en en en en fr de nl fi eo fr en en fi fr fi en it de fr fi en ja en fr fr ja fi fi en fi fi fr en de fr fr en fr en ja en fr en fr en fr en de en uk fr en hbs_lat en en en en uk en nl en fi en en uk en en en en uk fr en en uk fr en en uk es fi fi nl fi fi en uk en fi fi en uk en fi fi en uk en fi en uk pt fi en uk en fi en uk en fi en uk de fi en uk en fi en uk en fi en hu hu it fr fr sv nb fi es fr es en de fr hu hu hu de pt pt hu hu hu tr fr en en sl zh zh fr es fr fr fr de fr sv ru en fr hu en sv de en en fr fr sv pt pt sl sv en sv fr fr de fr de en oc fr en en de en en it de hbs_lat en en fr en en fr en en en fr en pt hu fr es en en en en en fr en zh zh fr es en en en en sv fr ro fr fr en fr en en en en en fr sv sv en en fr es en en en en de uk fi oc en en en en en en en uk en fr fr es en en en en en uk en nb vi en en en en en en hu hu en cs de hu fr hu en cs de hu en fr en fr de fr en fr en fr en fr en fr en fr en fr en fr hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar en bg br ca hbs_lat de el es eu fa fi fr lt he hbs_lat id it ja lt mr mzn nl nb pl pt ru en sl sq sv hu hu hu hu hu hu hu hu hu hu
1971-es Formula–1 világbajnokság – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2020. augusztus 31.
Ugrás a navigációhoz Ugrás a kereséshez
Az 1971-es Formula–1-es szezon volt a 22. FIA Formula–1 világbajnoki szezon. 1971. március 6-ától október 3-áig tartott. Jochen Rindt előző évi halála után a Lotus gyenge szezont teljesített. A csapat rengeteg energiát fordított gázturbinás autójára, de nem lett versenyképes. Jackie Stewart a Tyrrell-lel könnyedén megszerezte a bajnoki címet. Csapattársa, François Cevert harmadik lett a bajnokságban Ronnie Peterson mögött, így a csapat megszerezte történetének egyetlen konstruktőri címét. Ignazio Giunti, Pedro Rodríguez és Jo Siffert balesetben életét veszítette 1971-ben.
Jean-Pierre Beltoise Matrájából kifogyott az üzemanyag és a box felé tolta autóját. Giunti nekiütközött az autónak, Ferrarija kigyulladt, életét nem tudták megmenteni. Beltoise szuperlicencét emiatt visszavonták egy időre. A Ferrarinál így Mario Andrettit igazolták le harmadik versenyzőnek. A Tyrrell megtartotta Jackie Stewartot és François Cevert-t, a Lotusnál szintén Emerson Fittipaldi és Reine Wisell maradt versenyzőként. (a csapat egy gázturbinás autón, a Lotus 56-on dolgozott időközben). A March két előző évi versenyzőjét is elveszítette: Chris Amon Matrához igazolt Beltoise mellé, míg Jo Siffert Jackie Oliver helyére került a BRM-hez. Csapattársa Pedro Rodríguez és az újonc Howden Ganley lett. A McLaren Denny Hulme-mal és Peter Gethinnel folytatta. Rob Walker úgy döntött, megszünteti privát csapatát. Walker döntése után Graham Hill a Brabhamnél folytatta pályafutását (amelynek vezetését Ron Tauranac vette át az előző évben visszavonult Jack Brabhamtől). Chris Amon karrierje a Matránál jól kezdődött, mivel megnyerte a bajnokságba nem tartozó argentin nagydíjat.
A szezonnyitón, Dél-afrikában, Jackie Stewart volt a leggyorsabb az időmérésen (ahol a Tyrrell csapat a Dunlop gumikról a Goodyearre váltott) Amon, Regazzoni, Andretti és Fittipaldi előtt. A rajtnál Regazzoni állt az élre, Fittipaldi, Hulme, Rodriguez és Andretti előtt. Stewart rossz rajtja miatt a hatodik helyre esett vissza. Mellette John Surtees és Amon is sokat veszített a rajtnál. Az első körökben Hulme feljött a második helyre, a 17. körben pedig átvette a vezetést Regazzonitól. A 76. körig maradt az élen, amikor felfüggesztésének problémája miatt ki kellett állnia javításra. Andretti Regazzoni mellett megelőzte Surteest is, így Hulme kiállása után az első helyen haladt, majd megnyerte első ferraris versenyét. Stewart a verseny végéig megelőzte Surteest és Regazzonit, így második lett. Regazzoni harmadik, Reine Wisell negyedik, Amon ötödik, Hulme hatodik lett. Surtees és Fittipaldi is kiesett mechanikai probléma miatt.
Graham Hill a Race of Champions versenyen
Ezután egy hathetes szünet következett a spanyol nagydíjig. Ezalatt megrendezték Brands Hatch-ben a Race of Championst, amelyet Regazzoni nyert meg. Fittipaldi a gázturbinás Lotus 56-ossal vett részt a versenyen. A Kaliforniában megrendezett Questor Grand Prix-n Andretti győzött. Barcelonában Ickx és Regazzoni Ferrarija, valamint Amon Matrája indult az első sorból, Stewart és Rodríguez előtt. Itt tért vissza a mezőnybe Beltoise, akinek szuperlicencét egy időre visszavonták. A rajtnál Stewart a második helyre jött fel, Ickx mögé, a 6. körben pedig sikerült az élre állnia. Amon a 3. körben megelőzte Regazzonit a harmadik helyért. Stewart egyre növelte előnyét, Regazzoni pedig kiesett a 13. körben üzemanyagpumpájának meghibásodása miatt. Ezután Rodríguez haladt a negyedik, Andretti az ötödik helyen. A verseny közepén Andretti motorprobléma miatt kiesett, így Hulme-é lett az ötödik, Beltoise-é a hatodik hely. Az utolsó körökben Ickx felzárkózott Stewartra, de a skót így is 3,4 másodperc előnnyel győzött.
A következő öt héten nem tartottak bajnoki futamot. Ezalatt megrendezték az International Trophyt Silverstone-ban, amelyen Hill győzött a Brabhammel.
Monacóban a szervezők a szokásos 16-hoz képest 18 autót engedtek indulni a versenyen. Andretti a csütörtöki edzésen abban az időben hajtott ki, amikor elkezdett esni. Pénteken mechanikai probléma hátráltatta, ezért nem tudta magát kvalifikálni a versenyre. Mellette négy versenyző nem kvalifikálta magát a futamra. Stewart dominált az edzéseken, 1,2 másodperc előnnyel szerezte meg a pole-t Ickx, Siffert és Amon előtt. Amonnak problémái voltak a rajt előtt. A rajt után Siffertnek sikerült Ickx elé kerülnie, ezzel megszerezte a második helyet Stewart mögött. Hill hibázott és balesetezett a második körben. Stewart a pilótafülkébe szivárgó kipufogógáz ellenére is nagy előnnyel győzött. Peterson a verseny közepén a második helyig jött fel, megelőzve Ickxet és Siffertet. Siffert később motorhiba miatt kiesett, így a negyedik helyet Hulme szerezte meg. Fittipaldi a 17. helyről indulva ötödik lett Rolf Stommelen Surtees-Fordja előtt.
A következő belga nagydíjat törölték a versenynaptárból, mivel a szervezők nem tették elég biztonságossá a pályát. Így egy hónapos szünet következett a holland nagydíjig. Ezalatt rendeztek a nem világbajnoki verseny Hockenheimban, amelyen Ickx győzött.
Zandvoortban Fittipaldi nem tudott részt venni a versenyen, mivel közúti balesetet szenvedett Franciaországban. Helyettesítésére a Lotus Dave Charltont kérte fel. A csapat először jelent meg bajnoki futamon a gázturbinás 56-os modellel. Az újonc Dave Walker pénteken összetörte az egyik hagyományos autót, így Charlton nem indulhatott a versenyen, Walker pedig a gázturbinás autót kapta meg. Ickx szerezte meg a pole-t Rodríguez és Stewart előtt. A verseny napján nedves volt a pálya. Andretti üzemanyagpumpájával probléma akadt, ezért csak a mezőny után tudott elindulni, néhány kör után kiesett. A rajtnál Ickx állt az élre Rodríguez, Stewart és Amon előtt. Siffert megpördülésével visszaesett a mezőnyben. A második körben így járt Amon, majd a harmadik Stewart, aki nyolcadiknak esett vissza. A harmadik helyen így Regazzoni haladt Surtees előtt. Wisell hátsó kerekével probléma akadt, ezért ellentétes irányban haladva visszafordult a bokszutcába, emiatt kizárták a versenyből. Ickx és Rodríguez elhúzott a többiektől, többször előzték egymást a vezető helyért. A verseny végén Ickxnek sikerült lehagynia a mexikóit, 8 másodperc előnnyel győzött. Regazzoni harmadik, Peterson negyedik, Surtees ötödik, Siffert hatodik lett.
Fittipaldi a német nagydíjon
A francia nagydíjat az új Paul Ricard versenypályán rendezték, amelyen már nagy hangsúlyt fektettek a biztonságra is. Fittipaldi visszatért a mezőnybe balesete után. A Lotus nem hozta el gázturbinás autóját, mivel az a holland nagydíjon megsérült. Andretti nem vett részt a nagydíjon, mivel Amerikába repült egy versenyre. Stewart szerezte meg a pole-t Regazzoni és Ickx előtt. A második sorból Hill és Rodríguez indult. Wisell a 15., Fittipaldi csak a 17. helyet érte el a Lotusszal. A rajt után Stewart maradt az élen Regazzoni előtt, míg Ickx motorjával probléma akadt, így a belga hamar kiesett. Ezután Rodríguez és Beltoise harcolt a harmadik helyért. Peterson Alfa Romeo motorja a 19. körben tönkrement, Regazzoni pedig a kifolyó olajon kicsúszott. Hill egy hasonló balesetet szenvedett, de vissza tudott térni a szerelőihez javításra. Rodríguezé lett a második hely, de gyújtáshiba miatt 7 körrel később kiesett. Eközben Cevert a harmadik helyre jött fel, majd a kiesés után Stewart mögött haladt már, így a Tyrrell kettős győzelmet szerzett. Fittipaldi jó versenyt futva a harmadik helyen végzett. Siffert negyedik, Amon ötödik, Wisell hatodik lett.
A brit nagydíj előtt Pedro Rodríguez részt egy autóversenyen a Norisringen egy Ferrari 512M-mel. A népszerű mexikói súlyos balesetet szenvedett és bentragadt autójában, miközben az égni kezdett. Kimentették, de számos sérülést szenvedett, néhány órával később meghalt egy nürnbergi kórházban. A BRM úgy döntött, nem helyettesíti más versenyzővel Rodríguezt. A Lotus gázturbinás autóját Silverstone-ban ezúttal Reine Wisell kapta meg, Dave Charlton pedig a hagyományos 72-es modellel indult. Az időmérőn Clay Regazzonié lett a pole-pozíció Stewart és Siffert előtt. A második sorban Fittipaldi és Peterson (aki az Alfa Romeo után ismét a Cosworth motorral indult) foglalt helyet. A rajtnál Regazzoni és Ickx állt az élre Stewart előtt. A skót a második körben visszaelőzte Ickx Ferrariját, majd a negyedikben, a Stowe-kanyarban Regazzonit is. Siffert is megelőzte Regazzonit, ezután a svájci vibrációs problémával küzdött, majd kiesett a 42. körben. Ickx a 37. körben motorhibával állt ki a boxba és feladta a versenyt. A harmadik helyen ekkor Peterson haladt, akit Tim Schenken és Fittipaldi követett. A 48. körben Regazzoni kiállt motorhiba miatt. Néhány körrel a leintés előtt Schenken erőátviteli hiba miatt kiesett, így Fittipaldié lett a harmadik hely Stewart és Peterson mögött.
Andrea de Adamich a March-Alfa Romeóval a Nürburgringen
Az 1970-es kihagyás után a német nagydíjat ismét a Nürburgringen rendezték. A pályát újraaszfaltozták, bukótereket alakítottak ki, emellett korlátokkal és kerítésekkel látták el a pálya szélét. Vic Elford helyettesítette Rodríguezt a BRM-nél, Andretti pedig visszatért Amerikából a mezőnybe. Az időmérőn Stewart győzött Ickx, Siffert, Regazzoni, Cevert és Hulme előtt. A rajtnál Ickxé lett a vezetés, de Stewart hamar visszavette pozícióját. A második körben Ickx kicsúszott a Wippermann-kanyarnál. Regazzoni is letért a pályáról, miközben kikerülte csapattársát. Ezután Stewart nagy előnnyel vezetett Siffert előtt. Regazzoni a harmadik helyre tért vissza, Peterson elé. Cevert megelőzte Hulme-ot, majd Andrettit az ötödik helyért. A következő körökben Petersont, Siffertet (aki Regazzoni mögé esett vissza), majd magát Regazzonit is megelőzte, így kettős Tyrrell-győzelem született. Regazzoni a harmadik végzett, míg Andretti megelőzte Petersont, és negyedik lett.
Stewart, aki az első hét versenyből ötöt megnyert, 51 ponttal érkezett az osztrák nagydíjra. A második Ickxnek mindössze 19 pontja volt. Peter Gethin átigazolt a McLarentől a BRM-hez, Rodríguez helyére. A McLarennél Jackie Oliver helyettesítette. Niki Lauda egy gyári March autót bérelt ki, ez volt a későbbi háromszoros világbajnok első versenye. Az időmérésen Siffert a második helyre szorította Stewartot. Cevert a harmadik, Regazzoni a negyedik, Fittipaldi az ötödik, Ickx a hatodik helyről indult. Siffert a rajt után is megtartotta a vezetést, Stewart összes támadását kivédte. A Ferrarik hamar bajba kerültek, mindketten hamar kiestek motorhiba miatt. A harmadik helyre így Cevert jött fel, majd a 23. körben megelőzte Stewartot is, aki autójának kezelhetetlensége miatt lelassult. A 36. körben a skót kiesett féltengelytörés miatt. Cevert a 43. körben motorhiba miatt esett ki, a második hely Fittipaldié lett. Az utolsó körökben Siffert egyik gumija leeresztett, de elég nagy előnye volt ahhoz, hogy győzzön 4 másodperccel Fittipaldi, Schenken, Wisell, Hill és Henri Pescarolo előtt. Stewart kiesése ellenére is bebiztosította bajnoki címét, három versennyel a szezon vége előtt.
Peter Gethin a Nürburgringen, még a McLarennel
Az olasz nagydíjon problémák jelentkeztek a Lotus és az olasz rendezők között, Rindt tavalyi balesete miatt. A Lotus csapat hivatalosan nem vett részt a versenyen, bár Fittipaldival indult egy a gázturbinás Lotus 56-os fekete és arany színekben, World Wide Racing név alatt. A mezőnyhöz hat év után visszatért Mike Hailwood egy Surtees-Forddal. Monza hosszú egyenesein a V12 motoros autók voltak előnyben: Chris Amon szerezte meg a pole-t a Matrával Ickx, Siffert és Ganley előtt. Cevert a leggyorsabb Cosworth-motorosként ötödik volt. Regazzoni emlékezetes rajtjával az első helyre jött fel a negyedik soról. Egymás szélárnyékát kihasználva számos versenyző harcolt egymással az elsőségért, szinte folyton más haladt az élen. Regazzoni után Peterson vezetett, majd Stewart után Regazzoni visszavette az első helyet. A harcban Cevert, Siffert, Ickx, Ganley és Gethin is részt vett. A 16. körben Stewart és Ickx motorhibával kiesett, eközben Amon és Hailwood is csatlakozott az élen haladókhoz. Siffert és Ganley visszaesett, mivel mindkettejük motorja túlmelegedett. Bár Siffert utolérte a többiekhez, váltóprobléma miatt ismét hátraesett. Amon vette át a vezetést, ekkor úgy látszott, hogy képes lesz elhúzni a többiektől. Ekkor azonban elveszítette sisakrostélyát, és a motorja is elkezdett túlmelegedni, így visszaesett az élmezőnyből. Öten maradtak az élen, és egészen a célvonalig egymás közelében haladtak. A győzelmet a 14. helyről induló Peter Gethin szerezte meg, 1 századmásodperc előnnyel Peterson előtt. Őket Cevert és Hailwood követte. Az ötödik Ganley hátránya is mindössze 0,61 másodperc volt Gethinhez képest. Ez volt a Formula–1-es bajnokság legszorosabb befutója. A hatodik Amon már fél perc hátránnyal ért célba. A Tyrrell csapat bebiztosította konstruktőri bajnoki címét. 242,616 km/h-s átlagsebességgel ez volt a leggyorsabb verseny a 2003-as olasz nagydíjig.
Két héttel ezután következett a kanadai nagydíj. A McLarennél Jack Oliver helyét az amerikai Mark Donohue vette át. Az időmérőn a már kétszeres bajnok Stewart végzett az élen Siffert, és Cevert előtt. A Ferrarik nem voltak versenyképesek: Ickx a 12., Andretti a 13., Regazzoni a 18. helyről indult. A verseny kezdetekor esett az eső, Ganley még a bemelegítéskor összetörte BRM-jét. A rajtnál Stewart állt az élre Peterson, Beltoise és Donohue előtt. Hill összetörte Brabhamjét, majd öt körrel később Regazzoni is így járt. Míg Stewart az élen haladt, Peterson Beltoise-zal küzdött a második helyért, amikor a 16. körben a francia balesetezett. Ugyanekkor állt ki Donohue a boxba új szemüvegért, de nem veszített ezzel helyezést. Peterson a 18. körben átvette a vezetést, de Stewart a 31. körben visszaelőzte, amikor lekörözendő versenyzőkhöz értek. Néhány pillanattal később Peterson nekihajtott George Eaton BRM-jének és összetörte a March elejét. Ez felborította az autó egyensúlyát, így a továbbiakban nem tudott Stewart közelében maradni. A heves eső miatt a versenyt a tervezettnél előbb, a 64. körben leintették. Stewart közel 40 másodperccel győzött Peterson, az újonc Donohue, Hulme, Wisell és Cevert előtt.
Az évadzáró versenyt Watkins Glenben tartották. Új boxépületet hoztak létre, valamint kibővítették a pályát. A Tyrrell két versenyzője mellett Peter Revsont is indította a versenyen. Andretti nem indult a nagydíjon, így a Ferrari csak két versenyzőt nevezett be. Stewarté lett a pole-pozíció Fittipaldi Lotusa és Hulme McLarenje előtt. A második sorból Regazzoni és Cevert indult. A rajtnál Stewart vette át a vezetést Hulme előtt, míg Cevert a harmadik helyre ugrott fel. Fittipaldi rossz rajtja miatt nyolcadiknak esett vissza. A 7. körben Cevert megelőzte Hulme-ot, a 14.-ben pedig a vezető Stewartot is, aki autójának túlkormányzottságával szenvedett. Hulme is irányíthatósági problémával küzdött, így Ickx megelőzte. Stewart szintén visszaesett Ickx és Siffert mögé. Ickx a 40. körig üldözte a vezető Cevert-t, amikor generátora elromlott, majd kiesett. A második hely így Sifferté lett, Peterson pedig a harmadik helyen ért célba (miután megelőzte Stewartot). Ganley negyedik, Stewart ötödik, Regazzoni hatodik lett.
Ez volt Cevert első és egyetlen Formula–1-es győzelme. Stewart nagy előnnyel, 66 ponttal szerezte meg a bajnoki címet. A második Peterson 33 pontot szerzett első teljes évadjában. Cevert 26 ponttal harmadik lett. A Tyrrell-Ford 73 ponttal nyerte a konstruktőri bajnokságot a 36 pontos BRM és a 33 pontot szerző Ferrari előtt.
1971. október 24-én rendeztek egy nem világbajnoki versenyt Brands Hatch-ben. Siffert mechanikai hiba miatt balesetezett, autója pedig kigyulladt. A svájci nem tudott kiszabadulni belőle, a későbbi kutatások szerint nem szenvedett halálos sérülést, hanem a belélegzett gázok miatt halt meg.
Pratt & Whitney STN76 (turbine)
A Wikimédia Commons tartalmaz 1971-es Formula–1 világbajnokság témájú médiaállományokat.
Grand Prix ·  1950 ·  1951 ·  1952 ·  1953 ·  1954 ·  1955 ·  1956 ·  1957 ·  1958 ·  1959 ·  1960 ·  1961 ·  1962 ·  1963 ·  1964 ·  1965 ·  1966 ·  1967 ·  1968 ·  1969 ·  1970 ·  1971 ·  1972 ·  1973 ·  1974 ·  1975 ·  1976 ·  1977 ·  1978 ·  1979 ·  1980 ·  1981 ·  1982 ·  1983 ·  1984 ·  1985 ·  1986 ·  1987 ·  1988 ·  1989 ·  1990 ·  1991 ·  1992 ·  1993 ·  1994 ·  1995 ·  1996 ·  1997 ·  1998 ·  1999 ·  2000 ·  2001 ·  2002 ·  2003 ·  2004 ·  2005 ·  2006 ·  2007 ·  2008 ·  2009 ·  2010 ·  2011 ·  2012 ·  2013 ·  2014 ·  2015 ·  2016 ·  2017 ·  2018 ·  2019 ·  2020 ·  2021 ·  2022 · 2023
« előző—Formula–1-es nagydíjak (1970–1979)—következő »
ARG ·  BRA ·  RSA ·  USW ·  ESP ·  BEL ·  MON ·  FRA ·  GBR ·  GER ·  AUT ·  NED ·  ITA ·  CAN ·  USA
ARG ·  BRA ·  RSA ·  USW ·  MON ·  BEL ·  ESP ·  SWE ·  FRA ·  GBR ·  GER ·  AUT ·  NED ·  ITA ·  USA ·  CAN
ARG ·  BRA ·  RSA ·  USW ·  ESP ·  MON ·  BEL ·  SWE ·  FRA ·  GBR ·  GER ·  AUT ·  NED ·  ITA ·  USA ·  CAN ·  JAP
BRA ·  RSA ·  USW ·  ESP ·  BEL ·  MON ·  SWE ·  FRA ·  GBR ·  GER ·  AUT ·  NED ·  ITA ·  CAN ·  USA ·  JAP
ARG ·  BRA ·  RSA ·  ESP ·  MON ·  BEL ·  SWE ·  NED ·  FRA ·  GBR ·  GER ·  AUT ·  ITA ·  USA
ARG ·  BRA ·  RSA ·  ESP ·  BEL ·  MON ·  SWE ·  NED ·  FRA ·  GBR ·  GER ·  AUT ·  ITA ·  CAN ·  USA
ARG ·  BRA ·  RSA ·  ESP ·  BEL ·  MON ·  SWE ·  FRA ·  GBR ·  NED ·  GER ·  AUT ·  ITA ·  CAN ·  USA
ARG ·  RSA ·  ESP ·  MON ·  BEL ·  FRA ·  GBR ·  GER ·  AUT ·  ITA ·  CAN ·  USA
RSA ·  ESP ·  MON ·  NED ·  FRA ·  GBR ·  GER ·  AUT ·  ITA ·  CAN ·  USA
RSA ·  ESP ·  MON ·  BEL ·  NED ·  FRA ·  GBR ·  GER ·  AUT ·  ITA ·  CAN ·  USA ·  MEX
Az 1971-es szezonról a formula1.com honlapon
Formula–1-portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=1971-es_Formula–1_világbajnokság&oldid=22999397”
Hivatkozás erre a változatra
Hogyan hivatkozz erre a lapra?
A lap utolsó módosítása: 2020. augusztus 31., 18:08
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.